આ કર્મ પરમાણુઓ ગ્રહણ કર્યા તેનાં આધારે કર્મના વિવિધ બંધ પડે છે. જીવ પોતાનાં જ કર્મનાં બંધથી હવે પછી ક્યાં જન્મ લેશે ? તે નકકી થાય છે. જીવની ગતિ તેનાં પોતાનાં કર્મોને આધિન છે. એટલું જ નહીં તેનો દેખાવ કેવો હશે ? તે સુંદર હશે કે કદરૂપો ? તે પણ તેનાં ભૂતકાળનાં કે ગત ભવનાં કર્મોને આધારે જ નક્કી થાય છે. જો તમને કોઇ પૈસાદારને ત્યાં સુંદર રૂપાળો ચહેરો ધરાવતા પુત્ર-પુત્રી, પત્ની જોવા મળે તો તે રૂપાળો ચહેરો ધરાવનાર ગત જન્મનો જ કોઇ પુણ્યશાળી આત્મા સમજી લેવો. તેમાં મીનમેખ ફેર ન સમજવો. એવી જ રીતે જો કોઇ પૈસાદારનાં ઘરમાં કદરૂપી વ્યક્તિ જુુઓ તો સમજી લેવાનું કે તેનાં પાપ તથા પુણ્ય સરખાં હશે, પરંતુ તેનાં પાપકર્મો તીવ્ર રસમાં ઘુંટાઇને ઉદયમાં આવ્યાં હશે. જેથી તેને આવી સાનકૂળ, પ્રતિકૂળ સ્થિતિ મળી.